Axa yalon Jesús bay eb israel max yaoc cꞌul yin axca tiꞌ:
—Ta aycꞌal oc e nabal masanil tiempo yin tzet chi walaꞌ,
a caw in cuywom ex ton sicꞌlibil.
Cax ok e yojtaknen el kꞌanej tol caw wal yel.
Yuj jun kꞌanej yel tuꞌ,
xan ok ex bekchajok,
ẍi Jesús bay eb.
Axa yalon pax eb bay tuꞌ:
—Ayon tiꞌ,
yinatil on Abraham.
Cꞌam junelok chon oc mosook junok anima.
Yuj tu xin,
¿tzet yuj xan chalaꞌ tol ok on bekchajok?
ẍi eb.
—Wal yel chi wal ayex,
tzancꞌal mac tol acꞌalaꞌ yunen yobtakil,
caw wal ayoc eb mosook yobtakil tuꞌ.
Kꞌinalok ay junok mac ayoc mosejal bay junok anima tinaniꞌ,
a jun mosejal tuꞌ,
cꞌam chi jeꞌ cajay yetok jun anima tuꞌ junelnej.
Palta a junok is cꞌajol junok anima tuꞌ,
caw wal is cꞌajol ton junelnej.
Yuj tuꞌ xan ta ayin chex wakꞌ bekchaj can el yin e yobtakil,
wal yel ok ex ton bekchajok,
yujtol Cꞌajol in Dios.
Ayin tiꞌ wojtak toni,
tol yinatil ex Abraham;
palta ilab che yochej chin e yakꞌ pax camok,
yujtol a tzet chi wal ayex,
cꞌam yelapnok yul e sat.
A tzet ilbil wuj bay in Mam,
aꞌ chi wal ayex.
Ayex tiꞌ,
txꞌok e mam.
A yochwan e mam tuꞌ che yunej,
ẍi Jesús bay eb.
—Palta ayon tiꞌ,
yinatil on Abraham,
ẍi eb bay.
—Matawal yel yinatil ex Abraham tuꞌ.
Ta yel yinatil ex,
ami yunben che yunej.
Asan juntzan tzet yetal yel albil yuj Dios ayin,
aꞌ chi wal ayex,
palta ijan che yochej pax chin e yakꞌ camok.
A Abraham tuꞌ,
cꞌam junelok caytuꞌ max yut ba.
Axa ayex tiꞌ xin,
a tzet chi yun e mam,
aꞌ che yun yetok,
ẍi Jesús bay eb.
—Palta ayon tiꞌ,
mayon mitzꞌ winakok.
Junnej co mam,
a ton Dios,
ẍi eb bay.
Matawal yel tol a Dios e mam.
Ta yel a Dios e Mam,
ay mi e camcꞌulal win,
yujtol a bay Dios max in tita,
cax max in jay caytiꞌ.
Man tocꞌalok max in jay yul wet,
a Dios max in chekontek.
¿Tzet xan cꞌam chi nachaj el e yuj tzet chi wal ayex tiꞌ?
Tekan tol cꞌam chi yal e cꞌul che cha e yab tzet chi wal tiꞌ.
A e mam ayex tiꞌ,
a ton nak diablo,
yuj tuꞌ xan asan yin che yaoc e nabal.
Asan tzet chi yochej nak che yunej.
Makꞌom cam animaxa nak yettax max esnelay yulyibankꞌinal tiꞌ.
Cꞌam jabok yelapnok junok tzet yetal yel bay,
yujtol cꞌam junok tzet yetal yel chi yalaꞌ.
A yet chi yakꞌon junok lekꞌtial,
a bay is nabal chi tita,
yujtol caw wal lekꞌtiꞌ.
Aꞌ ay yet masanil lekꞌtial.
Axa ayin ti xin,
caw wal yel juntzan tzet yetal chi wal ayex,
palta cꞌam che chaꞌ pax e yabej.
¿Mac junok ex chi jeꞌ e txꞌoxon oc jabok in yobtakil?
Caw wal yel juntzan chi wal ayex tiꞌ,
yuj tuꞌ,
¿tzet xan cꞌam che cha pax e yabej?
A eb yet Dios,
chi yacbaj eb is txiquin bay is kꞌanej,
palta ayex tiꞌ,
mayex yetok Dios.
Yuj tuꞌ,
cꞌam chi yal e cꞌul che yacbaj e txiquin bay,
ẍi Jesús bay eb.
Cax max yalon pax eb aj Judea tuꞌ bay axca tiꞌ:
—Ila xin,
yel chi jalaꞌ.
Tekan tol aj Samaria ach.
Tekan ay junok espíritu yob ayoc en,
ẍi eb bay.
—Cꞌamak,
cꞌam junok espíritu yob ayoc win.
Tol lanan wion aj can in Mam.
Tocꞌal chex buchwaj win ayex tiꞌ.
Ayin tiꞌ,
cꞌam chi wochej tol mimanxacꞌal welapnok;
palta ay jun mac chi aloni tol miman welapnok yul sat.
A Cham tuꞌ chi beycꞌulnen mac yel chi yalaꞌ.
Wal yel chi wal ayex,
a mac chi iken tzet chi walaꞌ,
cꞌam bakꞌin ok cam eb,
ẍi Jesús bay eb.
—A tinaniꞌ,
caw wal jojtak sicꞌlibil tol ay junok espíritu yob ayoc en.
A Abraham,
yetokcꞌal eb chekbej Dios yet payxa,
max cam eb masanil,
cax chalon paxok:
Ta ay mac chi iken tzet chi walaꞌ,
cꞌam bakꞌin ok cam eb,
cachito wal paxok.
¿Tom ecꞌban ekbej yintak jichmam Abraham tuꞌ,
cꞌal yintak eb chekbej Dios yet payxa?
Palta ilabi,
max cam pax eb tuꞌ.
¿Mac ach txel a naon tinaniꞌ?
ẍi eb bay.
Yuj tuꞌ xan max yal bay eb axca tiꞌ:
—Ta yulcꞌal wet chi wiaj can in ba,
cꞌam jabok welapnok,
palta a in Mam chi aloni tol ay welapnok.
A ton in Mam che yaloc e Diosalok.
Palta mimanokcꞌal che yaloc Cham e Diosalok.
Man e yojtakok Cham.
A pax ayin ti xin,
caw wal wojtak Dios.
Kꞌinalok ta chi walaꞌ tol man wojtakok,
lekꞌti in mi axca ex tuꞌ.
Palta wal yel,
wojtak Cham.
A tzet chi yalaꞌ,
aꞌ chi wikej.
A jichmam Abraham,
max tzaloj ajok,
yujtol tꞌinan chi yil in jayi.
Max ton yilaꞌ,
xan max yakꞌ tzaloj cꞌul,
ẍi bay eb.
—Achxa tiꞌ tokwal ayachxa yin 50 abil,
¿tzet wal max yun elon yin cham Abraham?
ẍi eb bay.
—Wal yel chi wal ayex,
a yet cꞌamto chi alji Abraham tuꞌ,
ayinxa ecꞌ ayin tiꞌ,
ẍi Jesús bay eb.
Max lajwi tu xin,
max cꞌoli sicꞌon aj eb chꞌen,
cax max yochen eb max kꞌokchꞌennej camok.
Max cꞌuban el ba Cham bay eb,
cax max eltek yul templo Dios.